recursal/SuperWikiNEXT-32B huggingface dataset:
கிளைக்கோலால்டிகைடு எனப்படும் டையோசு
**டையோசு** *(Diose)* என்பது இரண்டு கார்பன் அணுக்களைக் கொண்ட ஓர் ஒற்றைச் சர்க்கரையாகும். ஒற்றைச் சர்க்கரைகளின் பொது வாய்ப்பாடு (C•H2O)n என்பதாகும். வாய்ப்பாட்டிலுள்ள n இன் மதிப்பு மூன்று அல்லது அதற்கு மேற்பட்ட எண்ணிக்கை கொண்டதாக இருக்கவேண்டும் என்று வரையறுக்கப்பட்டிருப்பதால் டையோசு (C•H2O)n வாய்ப்பாட்டோடு பொருந்தினாலும் ஒற்றைச்சர்க்கரை என்பதற்கான முறையான வரையறைக்குப் பொருந்துவதில்லை. மிகவும் அடிப்படையான ஒரு சர்க்கரையாக டையோசு கருதப்படுகிறது. 

2-ஐதராக்சியெத்தனால் எனப்படும் கிளைக்கோலால்டிகைடு மட்டுமே சாத்தியமுள்ள ஒரே டையோசு ஆகும். இதுவோர் ஆல்டோடையோசு ஆகும். இரண்டு கார்பன்கள் மட்டுமே காணப்படுவதால் ஒரு கீட்டோடையோசு உருவாகும் சாத்தியம் இல்லை.

மேற்கோள்கள்
-----------

1. ↑  Emil Abderhalden (1908) [1906]. *Text Book of Physiological Chemistry in Thirty Lectures*. New York: J Wiley & Sons. பக். 19.. பார்த்த நாள்: 23 April 2014.

* Miljkovic, Momcilo (2009). *Carbohydrates : synthesis, mechanisms, and stereoelectronic effects*. New York, NY: Springer. பன்னாட்டுத் தரப்புத்தக எண்:9780387922652.
The shipwreck in Act I
1610-11ல் எழுதப்பட்டதாக நம்பப்படும் வில்லியம் ஷேக்ஸ்பியரின், **த டெம்பெஸ்ட்** (*The Tempest*) ஒரு நாடகம் ஆகும், ஷேக்ஸ்பியர் தனியாக எழுதிய கடைசி நாடகமாக பல விமர்சகர்களால் கருதப்படுகிறது .இக்கதை ஒரு தொலைதூரத் தீவில் அமைந்துள்ளது.

மிலன் தேசத்தின் அரசர் பிராஸ்பரோ. இவருக்கு புத்தகம் படிப்பதில்தான் மிகுந்த ஆர்வம். அதனால்,நாட்டின் ஆட்சி பொறுப்பை தன் சகோதரன் ஆண்டானியோவை கவனிக்க சொல்லிவிட்டு,நுாலகத்துக்கு சென்று புத்தங்களுக்குள் மூழ்கிக் கிடந்தார்.ஆண்டோனியோவுக்கு மிலன் தேசத்தின் அரசனாக வேண்டும் என்ற ஆசை ஏற்பட்டது.அதனால்,நேபிள்ஸ் நாட்டு அரசன் அலன்ஸோவோடு கூட்டு சேர்ந்து, பிராஸ்பரோவை நாடு கடத்துகிறான்.ஒருநாள் இரவு ஆண்டோனியோவின் ஆட்கள் பிராஸ்பரோவையும், அவரது மகள் மிராண்டாவையும், ஒரு பழுதான படகில் ஏற்றி கொந்தளிப்பு மிகுந்த கடல் பகுதியில் விடுகின்றனர். அந்த படகு புயலில் சிக்கி, மனித நடமாட்டம் இல்லாத ஒரு தீவில் கரை ஒதுங்குகிறது. அங்கு பல சோதனைகள், திருப்பங்களுக்கு பின், இறுதியில் பிராஸ்பரோ மீண்டும் மிலன் நாட்டின் ஆட்சி பொறுப்பை ஏற்றுக்கொள்வது தான் கதை.

ஓவியம்
------

புரொசுப்பெரோவும் மிராண்டாவும்
Despite Ashley being an esteemed painter, the cover illustration was painted by George Giguer
Reprint-Version: 1963–1979
**த ஆழ்சிலி புக் ஆவ் நாட்சு** (The Ashley Book of Knots) என்பது முடிச்சுகள் பற்றிய ஒரு கலைக்களஞ்சியம். இந்நூலை 11 ஆண்டுகளாக கருத்துகள் சேகரித்து 1944 ஆம் ஆண்டு கிளிப்வோர்டு ஆழ்சிலி (Clifford Ashley) என்பவர் வெளியிட்டார். இதில் 2000 உக்கும் கூடுதலான, பல்வேறு முடிச்சுகள் பற்றி 3854 தலைப்புகளில் ஏறத்தாழ 7000 படங்களுடன் குறிப்புகள் உள்ளன. முடிச்சுகளை எவ்வாறு முடிவது, அவற்றின் பயன்கள் யாவை, அவை எவ்வகையான பகுப்பில் அடங்கும் என்றும், அவற்றுள் சிலவற்றின் வரலாறுகள் என்ன வென்றும் இந்நூல் குறிப்பிடுகின்றது. இன்றளவும் முடிச்சுகளைப் பற்றிய நூல்களில் இது முன்னணி நூலாக உள்ளது. எவை எவை நல்ல முடிச்சுகள், எவை எவை குறையுள்ள முடிச்சுகள் என்பனவற்றை இந்நூல் குறிக்கின்றது.

உசாத்துணை நூலாகப் பயன்பாடு
--------------------------

இந்நூல் பரவலாக கிடைப்பதாலும், இதில் விரிவாக செய்திகள் இருப்பதாலும் முடிச்சுகள் பற்றிய துறையில் இது ஒரு தரமான உசாத்துணைப் பார்வை நூலாக பயன்படுகின்றது. ஒவ்வொரு முடிச்சுக்கும் ஆழ்சிலி தந்த எண்களை குழப்பம் இன்றி குறிக்கப் பயன்படுத்தப் படுகின்றது. நெடுங்காலமாக முடிச்சுகள் பற்றிய அறிவு வளர்ந்து வந்திருப்பதாலும், பலரும் பல பெயர்கள் இட்டு அழைப்பதாலும், குழப்பங்களைத் தவிர்க்க ஆழ்சிலி தந்த எண் குறியீடு பயனுடையதாகும். ஆழ்சிலியின் புத்தகத்தில் உள்ள ஒரு குறிப்பிட்ட முடிச்சின் பெயரைக் குறிப்பிட "இறுக்கு முடிச்சு (Constrictor Knot), ABOK #1249", அல்லது சூழல் தெளிவாக இருந்தால், இன்னும் சுருக்கமாக, "#1249" என்றும் குறிப்பிடுவதுண்டு. இப் புத்தகத்தின் தலைப்பை கீழ்க்காணும் எழுத்துகளாலும் சுருக்கிச் சொல்வதுண்டு:TABOK, TABoK, அல்லது ABoK.

சில முடிச்சுகளுக்கு ஒன்றுக்கும் மேற்பட்ட ஆழ்சிலி எண்கள் இருப்பதையும் நினைவில் கொள்ளவேண்டும், ஏனெனில் சில முடிச்சுகளுக்கு ஒன்றுக்கும் மேற்பட்ட பயன்படுகளும் வடிவங்களும் உண்டு. எடுத்துக்காட்டாக #1249 என்ன்னும் முதன்மைத் தலைப்பில் உள்ள முடிச்சு பிணைக்கும் முடிச்சுகள் (binding knots) என்னும் உட்பிரிவில் உள்ளது, ஆனால் இது தொழில் முடிச்சுகள் என்னும் உட்பிரிவில் #176 என்று குறிப்பிடப்படுகின்றது.

ஆழ்சிலியின் முடிச்சுகள் பற்றிய நூல், தேங்காய் நார் போன்ற இயற்கைப் பொருட்களால் ஆன உராய்வுப் பிடிப்பு மிக்க கயிறுகளுக்கான முடிச்சுகள் பற்றியது. இவை தற்காலத்தில் வழுக்கும் தன்மைகொண்ட செயற்கை பொருள்களால் (நைலான் போன்ற பொருட்களால்) ஆன நார்களால் ஆன கயிறுகளைக் கொண்டு முடியும் பொழுது தேவையான பாதுகாப்பு இல்லாமல் இருக்கலாம்.

அனைத்துலக முடிச்சுகள் வல்லுனர்கள் குழுமம் (International Guild of Knot Tyers) இவற்றை மீள்பார்வையிட்டு சில திருத்தங்கள் பரிந்துரைத்துள்ளது. குறிப்பாக ஒரு முடிச்சை வேட்டையாளர் தொடுப்பு அல்லது ரிக்கெரின் தொடுப்பு (Hunter's bend or Rigger's bend) (#1425A) என்பதை 1979 இல் சேர்த்துள்ளது.

அடிக்குறிப்புக்ளும் மேற்கோள்களும்
---------------------------------

1. ↑  J.C. Turner and P. van de Griend (ed.), *The History and Science of Knots* (Singapore: World Scientific, 1996), 22.
**த கிரீன் மைல்** (*The Green Mile*) 1999 ஆம் ஆண்டு வெளிவந்த ஆங்கிலத் திரைப்படமாகும்.ஃபிராங் டாராபொண்ட் இயக்கத்தில் வெளிவந்த இத்திரைப்படத்தில் டொம் ஹாங்ஸ்,மைக்கேல் கிளார்க் டங்கன்,டேவிட் மோர்ஸ் மற்றும் பலரும் நடித்துள்ளனர்.

வகை
---

மர்மப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

டாம் ஹாங் ஒரு சிறைச்சாலையில் மரண தண்டனைக் கைதிகளுக்கு தண்டனையை நிறைவேற்றும் பகுதியில் ஒரு அதிகாரியாகப் பணிபுரிகின்றார். இவ்வேளையில் இங்கு ஒரு பெரிய உருவமுடைய கறுப்பின இளைஞர் ஒருவர் மரண தண்டனை நிறைவேற்றப்படக் கொண்டுவரப்படுகின்றார். இந்த இளைஞன் மீது இரு வெள்ளையினச் சிறுமிகளைக் கற்பழத்துக் கொலை செய்ததாகக் குற்றம் சாட்டப்படுகின்றது.

தண்டனை நிறைவேற்ற சில நாட்களுக்கு முன்பாகவே இந்த இளைஞனிடம் சில தெய்வ சக்திகள் இருப்பதை டாம் ஹாங்கும் அவரின் நண்பர்களும் கண்டுகொள்கின்றனர். இவர் மூலம் பலரும் பல்வேறு வழியில் பயனடைகின்றனர். இறுதியில் உண்மையான குற்றவாளி அதே சிறைக் கூடத்தில் உள்ள வேறொருவன் என்பதை இந்த இளைஞன் மூலம் டாம் ஹாங் அறிந்து கொள்கின்றார்.

ஆயினும் கடமையிலிருந்து மீற முடியாமலும், இளைஞனின் வேண்டுகோளுக்கு இணங்கவும் மரண தண்டனை மின்சாரக் கதிரையில் நிறைவேற்றப்படுகின்றது.

இளைஞன் மூலம் டாம் ஹாங்கின் வாழ்க்கைக் காலம் அநாயாசமாக அதிகரித்து விடுகின்றது. அவர் மரணத்தை விரும்பிய போதும் அதை அடைய முடியாமல் அவதிப்படுவதைக் காட்டுவதுடன் இந்தத் திரைப்படம் நிறைவேறுகின்றது.

துணுக்குகள்
-----------

```
IMDB டாப் 250-ல் 136-வது இடத்தையும், 4 ஆஸ்கார் அவார்ட்ஸ் –க்கும்(சிறந்த நடிகர்,சிறந்த படம்,சிறந்த                                   சவுன்ட்,சிறந்த திரைக்கதை )    பரிந்துரைக்கப்பட்டுள்ளது. Stephen King எழுதிய "The Green Mile-1996"
என்ற சீரியல் நாவலை தழுவி எடுக்கப்பட்ட படமாகும்.
```

வெளியிணைப்புகள்
---------------

* சர்வதேச திரைப்பட தரவுத் தளத்தில்
**லோயிசு லேன்** (ஆங்கில மொழி: *Lois Lane*) என்பவர் டிசி காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரம் ஆகும். இந்த கதாபாத்திரம் எழுத்தாளர் ஜெர்ரி சீகல் மற்றும் கலைஞர் ஜோ சஸ்டர் ஆகியோரால் உருவாக்கப்பட்டது, இவர் முதலில் ஜூன் 1938 இல் வெளியான 'ஆக்‌சன் காமிக்சு #1' என்ற வரைகதை தொகுப்பில் தோன்றினார். இவர் டெய்லி பிளானட்டின் என்ற பத்திரிகையின் விருது பெற்ற பத்திரிகையாளர் மற்றும் மீநாயகன் சூப்பர்மேன் மற்றும் துணை பணியாளர் கிளார்க் கென்டு ஆகியோரின் காதலி ஆவார். மேலும் இவர் டிசி வரைகதை தொகுப்புகளில் சூப்பர்மேனின் மனைவி மற்றும் ஜான் கென்ட் மற்றும் சூப்பர்போய் ஆகியோரின் தாயாராக சித்தரிக்கப்பட்டுள்ளது.

லோயிசின் உடல் தோற்றம் முதலில் ஜோ சஸ்டரால் பணியமர்த்தப்பட்ட ஜோன் கார்ட்டரை அடிப்படையாகக் கொண்டது. தனது கதாபாத்திரத்திற்க்காக ஜெர்ரி சீகல் என்பவர் நடிகை கிளெண்டா பாரெலின் என்பவரை கற்பனையான நிருபர் டார்ச்சி பிளேனை தொடர்ச்சியான படங்களில் சித்தரித்ததன் மூலம் ஈர்க்கப்பட்டார். எழுத்தாளர் ஜெர்ரி சீகல் என்பவர் **லோயிசு லேன்** என்ற பெயரை நடிகை லோலா லேனிடமிருந்தும், நிஜ வாழ்க்கைப் பத்திரிக்கையாளரான நெல்லி பிளை என்பவரையும் அடிப்படையாக கொண்டு உருவாக்கினார்.

இந்த கதாபாத்திரம் வரைகதை மற்றும் பிற ஊடகத் தழுவல்களின் சித்தரிப்புகள் மாறுபட்டுள்ளன. ஆதாவது 1970 ஆம் ஆண்டுகிலிருந்து வந்த இவரது பதிப்புகளில் இவர் ஒரு துணிச்சலில்லாத பத்திரிகையாளராகவும், அறிவுரீதியாக சூப்பர்மேனுக்குச் சமமாகவும் சித்தரிக்கபட்டுள்ளது. அதை தொடர்ந்து 2015 ஆம் ஆண்டு தொடங்கி எழுத்தாளர் குவெண்டா பாண்டின் என்பவர் லோயிஸ் லேன் என்ற இளம் வயது புதின தொடரில் இவரை கதாநாயகியாக சித்தரித்தார்.

லோயிசு பல்வேறு மீடியா தழுவல்களில் தோன்றினார் மற்றும் சிறந்த அறியப்பட்ட பெண் வரைகதை புத்தக பாத்திரங்களில் ஒருவர் ஆனார். 1940 ஆம் ஆண்டுகளில் வெளியான சூப்பர்மேன் திரைப்படத் தொடர்களில் நடிகை நோயல் நீல் என்பவர் முதன்முதலில் லோயிஸ் லேன் என்ற கதாபாத்திரத்தை சித்தரித்தார், பின்னர் 1950 ஆம் ஆண்டுகளில் ஒளிபரப்பான அட்வென்ச்சர்சு ஆப் சூப்பர்மேன் என்ற தொடரிலும் இவரே மீண்டும் நடித்தார். பின்னர் 2006 ஆம் ஆண்டு வெளியான சூப்பர்மேன் ரிட்டர்ன்சு திரைப்படத்தில் கேட் போஸ்வொர்த் என்பவரும் மற்றும் 2016 ஆம் ஆண்டு முதல் வெளியான டிசி நீட்டிக்கப்பட்ட பிரபஞ்சத்தில் நடிகை ஏமி ஆடம்சு என்பவரும் நடித்தனர்.

மேற்கோள்கள்
-----------

1. ↑  Farghaly, Nadine (2013). *Examining Lois Lane: The Scoop on Superman's Sweetheart.*. Lanham, Maryland: Scarecrow Press, Inc.. பக். 44. பன்னாட்டுத் தரப்புத்தக எண்:978-0810892378.
**த கோல்டன் நோட்புக்** டோரிஸ் லெஸ்ஸிங் எழுதி 1962ல் வெளிவந்த ஒரு ஆங்கில நாவல். ஜிம்பாப்வேயில் பிறந்து பிறகு இங்கிலாந்தில் குடியேறி வாழ்ந்துவரும் டோரிஸ் லெஸ்ஸிங் தனது 14 வயதிலேயே பள்ளிப் படிப்பிற்கு முற்றுப்புள்ளி வைத்தவர். பல்வேறு பணிகளில் ஈடுபட்டு பிறகு இதழியலாளராக பணியாற்றி கிடைத்த அனுபவத்தைக் கொண்டு சிறு கதைகளை எழுதி மக்களின் கவனத்தை ஈர்த்தவர். இவர், தனது 31வது வயதில் எழுதி வெளியிட்ட புற்கள் பாடுகின்றன (The Grass is Singng) ஒரு வெள்ளையரின் மனைவிக்கும், கறுப்பினத்தைச் சேர்ந்த ஒரு ஊழியனுக்கும் இடையிலான உறவை சித்தரித்து எழுத்தப்பட்டதாகும். இன வேற்றுமை என்பது எந்தவிதத்திலும் சமரசப்படுத்த முடியாது என்பதனை அந்த நாவல் வெளிப்படுத்தியது.

அதன்பிறகு பல நாவல்களை எழுதிய டோரிஸ் லெஸ்ஸிங், 1962ல் எழுதி வெளியிட்ட *த கோல்டன் நோட்புக்*-- என்ற புதினத்தால் புகழ்பெற்றார். ஆண், பெண் உறவின் ஆழத்தை அலசியது அந்தப் புதினம். ஆண், பெண் உறவில் எவ்வாறு அரசியலும், உணர்ச்சிகளும் எவ்வாறு பின்னிப் பிணைந்துள்ளது என்பதனை மிக அழகாக வெளிப்படுத்தினார்.

பெண் விடுதலைக்காக மிகவும் குரல் கொடுத்த டோரிஸ், 1985ல் வெளியிட்ட 'நல்ல பயங்கரவாதி' எனும் நாவலும், தனது வாழ்க்கையை அடிப்படையாகக் கொண்டு எழுதி 'எனது தோலின் கீழ்' (1994), 'நிழலில் நடப்பது' (1997) போன்றவை அவரின் ஆழ்ந்த உணர்வுத் திறனை வெளிப்படுத்தின.
**த சிக்ஸ்த் சென்ஸ்** (The sixth sense, ஆறாம் அறிவு) 1999 ஆம் ஆண்டு வெளிவந்த ஆங்கிலத் திரைப்படமாகும். எம். நைட் ஷியாமளன் இயக்கத்தில் வெளிவந்த இத்திரைப்படத்தில் புரூஸ் வில்லிஸ், ஹாலே ஜோல் ஓஸ்மெண்ட் மற்றும் பலரும் நடித்துள்ளன்ர.

வகை
---

மர்மப்படம் / பேய்ப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

மனோதத்துவ மருத்துவரான மால்கொம் குரோவ் (புரூஷ் வில்லிஸ்) மனநிலை பாதிக்கப்பட்டவெரனக் கருதப்படும் கோலிற்கு (ஹாலே ஜோல் ஓஸ்மெண்ட்) மருத்துவம் பார்ப்பதற்காகச் செல்கின்றார். அங்கு கோலும் தனக்கு இறந்த மனிதர்களுடன் தொடர்புள்ளதாகவும் அவர்களைத் தன்னால் அவதானிக்க முடிகின்றதெனவும் கூறுகின்றான். இவற்றைக் கேட்கும் குரோவும் அதிசயப்படுகின்றார். அதே சமயம் குரோவ் தன்னை நோக்கி ஆயுதம் ஏந்தி சுட வந்த நிர்வாண மனிதனைப் பற்றியும் நினைத்துக் கொள்கின்றார். கோளிற்கு ஆவியாகக் கருதப்படும் பெண்ணொருவருடன் தொடர்பு ஏற்படுகின்றது, அது தான் எவ்வாறு தனது தாயாரினால் விசம் வைத்துக்கொலை செய்யப்படுகின்றேன் என்பதனை விளக்கிக் கூறுகின்றது. இச்சம்பவத்தினை கோல் தனது தாயாருக்கு விளக்கும் சமயம் தாயார் ஆவிகள் வெறும் கட்டுக்கதை என நம்பமறுக்கின்றார். இருப்பினும் கோல் தனது தாயாரின் தாய் ஒருமுறை தாயாரின் நடனத்தினை மேடையில் கண்டுகளிக்க வந்துள்ளார் எனக்கூறவும் கோலின் தாயாரும் தனது மகனிடம் அரிய சக்தி இருப்பதனை உணர்கின்றார். கோலிற்கு வைத்தியம் பார்க்க வந்த குரோவும் தனது மனைவியடம் சென்று பேசச்சொல்லும் கோலின் சொற்கேட்டு அங்குசெல்லும் செல்கின்றார். அங்கு அவர் மனைவி நிகழ்படபிரதியினைப் பார்க்கும் சமயம் அப்பிரதியில் குரோவ் சுட்டு வீழ்த்தப்பட்டது புரிகின்றது. பின்னர் அவரும் ஒரு ஆவி என்பதே திரைக்கதையின் முடிவாகும்.

வசூல்
-----

* அமெரிக்காவில் - 293,501,675 மில்லியன் அமெரிக்க டாலர்கள்
* உலகளவில் - 672,806,292 மில்லியன் அமெரிக்க டாலர்கள்

துணுக்குகள்
-----------

* உலகில் அதிக வசூல் சாதனையைனைப்பெற்ற திரைப்படங்கள் வரிசையில் 23 ஆம் இடத்தில் இத்திரைப்படம் உள்ளது குறிப்பிடத்தக்கது.
* இத்திரைப்படம் 6 ஆஸ்கார் விருதுகளிற்குப்பரிந்துரைக்கப்பட்டது.

வெளியிணைப்புகள்
---------------

* சர்வதேச திரைப்பட தரவுத் தளத்தில்
* எம் நைட் ஷியாமளனின் அதிகாரப்பூர்வத் தளத்தில்
**சாகசப் புனைகதை** (ஆங்கில மொழி: *Adventure fiction*) என்பது பொதுவாக ஆபத்தை முன்வைக்கும் அல்லது வாசகருக்கு உற்சாக உணர்வை அளிக்கும் புனைகதை வகையாகும். சில சாகசப் புனைகதைகள் காதல் புனைகதைகளின் இலக்கிய வரையறையையும் திருப்திப்படுத்துகின்றன.

வரலாறு
------

என்சைக்ளோபீடியா ஆப் அட்வென்ச்சர் பிக்ஷனுக்கான அறிமுகத்தில், டான் டி'அம்மாஸ்ஸா என்ற விமர்சகர் இந்த வகையை பின்வருமாறு வரையறுக்கிறார்:

> .. .. ஒரு சாகசம் என்பது கதாநாயகனின் சாதாரண வாழ்க்கையின் போக்கிற்கு வெளியே நடக்கும் ஒரு நிகழ்வு அல்லது தொடர் நிகழ்வு ஆகும், இது பொதுவாக ஆபத்துடன், பெரும்பாலும் உடல் செயல்பாடுகளால் சாகசக் கதைகள் எப்பொழுதும் விரைவாக நகர்கின்றன, மேலும் சதித்திட்டத்தின் வேகம் ஒரு படைப்பின் குணாதிசயம், அமைப்பு மற்றும் பிற கூறுகளைப் போலவே முக்கியமானது.
> 
> 
> 

எழுதப்பட்ட புனைகதைகளின் ஆரம்ப நாட்களில் இருந்து சாகசம் ஒரு பொதுவான கருப்பொருளாக இருந்து வருகிறது. பல திரைப்படத்துறையில் பழமையான சதி கட்டமைப்பைப் பின்பற்றி சாகசப் புனைகதைகள் இன்னும் உயிருடன் இருக்கும் அளவுக்கு நீடித்தது உள்ளது. உதாரணமாக: ஒரு கதாநாயகன் தனது பெண்ணை சந்திப்பதற்கு முன்பு முதல் சாகசங்களை மேற்கொள்வார். பிறகு இருவரும் பிரிவார்கள், பின்பு இரண்டாவது சாகசங்கள் இறுதி மறு இணைவுக்கு வழிவகுக்கின்றது.

19 ஆம் நூற்றாண்டின் நடுப்பகுதியில் இருந்து, வெகுஜன கல்வியறிவு வளர்ந்தபோது, சாகசமானது புனைகதைகளின் பிரபலமான துணை வகையாக மாறியது. சாகசம் முழுமையாகப் பயன்படுத்தப்படாவிட்டாலும் சாகசம் பல ஆண்டுகளாக பல மாற்றங்களைக் கண்டுள்ளது. 

அந்தக் காலகட்டத்தில் ஆர். எல். இசுட்டீவன்சன், அலெக்சாண்டர் டூமா, விக்டர் ஹியூகோ, ழூல் வேர்ண், எச். ரைடர் அக்கார்டு போன்ற பல எழுத்தாளர்கள் சாகசப் புனைகதை வகையான கதைகள் எழுதுவதில் பிரசித்திபெற்று இருந்தனர். அத்துடன் அமெரிக்க நாட்டு பத்திரிகைகளில் சாகச நாவல்கள் மற்றும் சிறுகதைகள் பிரபலமான பாடங்களாக இருந்தன, இது முற்போக்கு சகாப்தம் மற்றும் 1950 களுக்கு இடையில் அமெரிக்க பிரபலமான புனைகதைகளில் ஆதிக்கம் செலுத்தியது.

மேற்கோள்கள்
-----------

1. ↑  D'Ammassa, Don. *Encyclopedia of Adventure Fiction*. Facts on File Library of World Literature, Infobase Publishing, 2009 (pp. vii–viii).
**மெட்ராசு** (Madras) என்பது ஐக்கிய அமெரிக்காவில், ஓரிகன் மாநிலத்தில் ஜெபர்சன் வட்டத்தில் உள்ள ஒரு நகரம் ஆகும். இதன் மக்கள் தொகை 2010 கணக்கீட்டின்படி 6046 பேர். இந்த ஊரின் பழைய பெயர் பேசின் ஆகும். 1944 ஆம் ஆண்டில் பருத்தித் துணி ஒன்றின் பெயரான மெட்ராசு என்பதை இந்த ஊருக்கு வைத்துவிட்டதாக ஒரு செய்தி உள்ளது. இருப்பினும் உண்மையான காரணம் உறுதியாகத் தெரியவில்லை.

பிற சிறப்புகள்
--------------

இந்த நகரத்தின் மொத்த பரப்பளவு 5.02 சதுர மைல்கள் ஆகும். 6046 பேர், 2198 வீடுகள், 1430 குடும்பங்கள் இந்த மெட்ராசு நகரில் வாழ்கிறார்கள். பெரும்பாலும் வெள்ளை நிற அமெரிக்கர்கள் 66.4 விழுக்காடும், பிற இனத்தவர்களான ஆப்பிரிக்க அமெரிக்கர்கள், எசுப்பானியர்கள், ஆசிய கண்ட இனத்தவர்கள் குறைந்த தொகையிலும் வாழ்கிறார்கள்.

சூரியக் கிரகண நிகழ்வு
---------------------

சூரியக் கோட்டின் மையத்தில் மெட்ராசு அமைந்திருப்பதாலும், கடல் மட்டத்திலிருந்து உயரம், மாசு படாத ஒளி, தெளிவான வானம், விசாலமான திறந்த வெளி ஆகிய காரணங்களினாலும், 2017 ஆக்சுடு 21 ஆம் திகதியில் நிகழ இருக்கும் முழு சூரியக் கிரகணத்தை மெட்ராசு நகரில் பார்க்க மிகவும் வசதியாக இருக்கும். 1979 ஆம் ஆண்டுக்குப் பின்னர் அமெரிக்காவில் தோன்றும் சூரியக் கிரகணம் இது. ஓரிலக்கம் மக்கள் இதனைக் காண கூடுவார்கள் என எதிர்பார்ப்பதால் தங்கல் போன்ற அனைத்து வசதிகளையும் விரிவான ஏற்பாடுகளையும் அரசும் மக்களும் செய்து வருகிறார்கள்.

மேற்கோள்
--------

1. ↑  "How did Madras get its name?". *The Bulletin*: pp. 21. Aug 20, 1958.. பார்த்த நாள்: August 18, 2015.
2. ↑  "American factFinder". United States Census Bureau. 2012-12-21 அன்று பார்க்கப்பட்டது.
3. ↑
4. ↑  Elliott, Hannah (July 20, 2017). "A Tiny Oregon Town Is Prepping to Be Ground Zero for Eclipse Tourism: Madras, Ore. has a high elevation and wide open spaces with no light pollution, so it's excellent for eclipse tourism. But it has a population of just 6,000; where is everyone else going to sleep?". *Bloomberg News*.. பார்த்த நாள்: July 29, 2017.
**கருவேப்பம்பட்டி கரியபெருமாள் கோயில்** தமிழ்நாட்டில் நாமக்கல் மாவட்டம், கருவேப்பம்பட்டி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கரிய பெருமாள் சன்னதியும், ஹயக்கிரிவர், ஆஞ்சநேயர், கருடாழ்வார், சக்கரத்தாழ்வார், தும்பிக்கை ஆழ்வார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் கிராம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி 1 முக்கிய திருவிழாவாக நடைபெறுகிறது. புரட்டாசி மாதம் மூன்றாம் சனிக்கிழமை 1 திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கருவூர்க் கண்ணம்பாளனார்** சங்ககாலப் புலவர்களில் ஒருவர். கருவூர் இவர் வாழ்ந்த ஊர். இந்தக் கருவூர் இக்காலத்தில் கரூர் என வழங்கப்படுகிறது. கண்ணம்பாளனார் என்பது இவரது பெயர். கண் என்னும் கண்ணோட்ட அம்பைப் பாய்ச்சி மக்களை ஆள்பவர் என்பது இவரது பெயருக்கு உள்ள விளக்கம்.

சங்கநூல் தொகுப்பில் இவரது பாடல்கள் மூன்று உள்ளன.   

இவற்றில் சொல்லப்படும் செய்திகள்:

புன்னைப் பொன்னேர் நுண்தாது
நெய்தல் நிலத்துக் கானலில் வண்டல் விளையாடிக்கொண்டிருந்த தலைவியின் பின்புறத் தலைப்பின்னலில் தேரில் வந்த தலைவன் தான் தொடுத்த குவளைப்பூவை வைத்துவிட்டு ஏதும் பேசாமல் அவளது மார்பைப் பார்த்துவிட்டுச் சென்றானாம். அதனால் அவனை நினைந்து நினைந்து அவள் மேனி புன்னைப் பூவின் தாது போல் பொன்நிறம் கொண்டதாம். ஊர்மக்கள் அவளது மேனியிலுள்ள பொன்புள்ளிகளையும், புன்னைப்பூந் தாதுகள் உதிர்ந்துகிடக்கும் அவள் வண்டல் விளையாடிய இடத்தையும் பார்த்து அலர் தூற்றுகிறார்களாம் 
ஒளிறுவேல் கோதை ஓப்பிக் காக்கும் வஞ்சி
தலைவி கோதை என்னும் சேரமன்னன் காக்கும் வஞ்சிநகரம் போல் வனப்பு மிக்கவளாம். பிரிந்து செல்லும் தலைவன் அந்த அழகைத் துய்க்க விரைவில் மீள்வான். அவன் பிரிவதற்காக வருந்தவேண்டா எனக் கூறித் தோழி தலைவியைத் தேற்றுகிறாள்.
தாம் தொடங்கிய ஆள்வினைப் பிரிந்தோன்
தலைவன் தலைவியைப் பிரிந்து பொருள் தேடச் செல்லும், வழியில் தன் குட்டிப்போட்ட பெண்புலியின் பசியைப் போக்க யானைமேல் பாய்வதைப் பார்த்து விரைவில் திரும்பிவிடுவான் என்று கூறித் தலைவியைத் தோழி தேற்றுகிறாள்,

அடிக்குறிப்பு
-------------

1. ↑  அகநானூறு 180
2. ↑  அகநானூறு 263
3. ↑  நற்றிணை 148
**ஈரான் அசிமான் எயர்லைன்சு விமானம் 3704** (*Iran Aseman Airlines Flight 3704 (EP3704/IRC3704*) இது, ஈரான் தலைநகர் தெகுரான் வானூர்தி நிலையத்திலிருந்து, யசூஜ் (*Yasuj*) மாநகருக்கு சென்ற, ஈரானின் உள்ளூர் பயணிகள் வானூர்தியாகும். ‘ஈரான் அசிமான் எயர்லைன்சு’ நிறுவனம் இயக்கிய இவ்வானூர்தி 2018, பிப்ரவரி 18 அன்று, ஏ டி ஆர் 72 - 200 (*ATR 72-200*) எனப்படும் இந்த வானூர்தி, இசுபான் மாகாணத்தில்லுள்ள (*Isfahan Province*) செமிரோம் (*Semirom*) அருகே சக்ரோசு மலைத்தொடரின் மிக உயர்ந்த பகுதியான தேனா (*Dena*) மலைமுகட்டில் மோதி விபத்துக்குள்ளானதில் 59 பயணிகள் மற்றும் 6 பணியாளர்கள் உட்பட 65 பேர்கள் (அனைவரும்) கொல்லப்பட்டனர்.

வானூர்தி
--------

சம்பவத்தில் சம்பந்தப்பட்ட இவ்வானூர்தி, ஏ ஆர் டி 72 - 212, எம் எஸ் என் 391 வகையை சார்ந்ததும், இ பி - ஏ டி எஸ் பதிவு பெற்றதுமான (*ATR 72-212, MSN 391, registration EP-ATS*) இது, 1993 இல் ‘ஈரான் அஸ்மான் ஏர்லைன்சுக்கு’ வழங்கப்பட்டது. 24 ஆண்டுகள் சேவையாற்றிய இந்த வானூர்தி, 
இதுவரை எவ்வித அசம்பாவிதமும் நிகழ்ந்ததாக பதிவுகள் இல்லையென்பது குறிப்பிடத்தக்கது.

விபத்து
-------

இந்த வானூர்தி உள்ளூர் பயணச் சேவைக்காக, தெகுரானிலிருந்து, ஈரானின் யசூஜ் வானூர்தி நிலையத்திற்கு, ‘மெகராபத் சர்வதேச விமான நிலையம்’ (*Mehrabad International Airport*), இயக்கி வந்தது. ஒருங்கிணைந்த சர்வதேச நேரப்படி (*UTC*) சுமார் 4:30 மணிக்கு தெகுரானிலிருந்து புறப்பட்ட ஒரு மணி நேரம் கழித்து தேனா மலையில் மோதியதாக கூறப்படுகிறது.

சான்றுகள்
---------

1. ↑  "Iran plane crash: 66 people killed after passenger aircraft goes down". www.nbcnews.com (ஆங்கிலம்). 2018-02-18. 2018-02-19 அன்று பார்க்கப்பட்டது.
2. ↑  "Accident description". Aviation Safety Network (ASN) (ஆங்கிலம்) - 1996-2018. 2018-02-21 அன்று பார்க்கப்பட்டது.
3. ↑  |EP-ATS Iran Aseman Airlines ATR 72 Last updated on Feb 18, 2018 |www.planespotters.net
4. ↑  Iran Aseman Flight 3704 crashed in Semirom, Isfahan Province Iran
5. ↑  18 February 2018ws/world-middle-east-43103192 Iran plane crash: All 66 people on board feared dead
[*தொடர்பிழந்த இணைப்பு*]
**கரூர் கல்யாண வெங்கடரமண சுவாமி கோயில்** தமிழ்நாட்டில் கரூர் மாவட்டம், கரூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் எட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் கல்யாண வெங்கடரமண சுவாமி சன்னதியும், அருள்மிகு ஆஞ்சநேயர், அருள்மிகு கருடாழ்வார். உபசன்னதிகளும் உள்ளன. இங்குக் கோயில் குளம், கோயில் கோசாலை, கோயில் தேர் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிருவகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி நான்கு காலப் பூசைகள் நடக்கின்றன. புரட்டாசி மாதம் புரட்டாசி திருவோணம் திருத்தேர் முக்கிய திருவிழாவாக நடைபெறுகிறது. மாசி மாதம் மாசி மகம் திருத்தேர் திருவிழாவாக நடைபெறுகிறது. புரட்டாசி, மாசி, சித்திரை மாதம் திருவோணம், நட்சத்திர திருத்தேர் தேரோட்டம் நடைபெறுகிறது. மாசி மாதம் தேரோட்டம் திருவிழாவாக நடைபெறுகிறது. வைகானசம் ஆகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மெட்வே** (*Medway*) என்பது தென்கிழக்கு இங்கிலாந்தில் கென்ட் மாவட்டத்தில் உள்ள ஒரு பேரூராட்சி ஆகும். இது கென்ட் மாவட்டத்தின் எல்லைக்குள் இருந்தாலும், சுய ஆட்சியில் இயங்குகிறது.

முக்கிய இடங்கள்
---------------

### உரோச்சட்டர் தேவாலயம்

மேற்கிலிருந்து தோன்றும் உரோச்சட்டர் தேவாலயம்
கி.பி.604 இல் கட்டப்பட்ட உரோச்சட்டர் தேவாலயம், இங்கிலாந்தின் இரண்டாவது பழமை வாய்ந்த தேவாலயம் ஆகும். ஆங்கிலத்தில் மிகப் பழமையான டெஃடுசு ரோஃப்பின்சசு என்ற சுவடு 12 ஆம் நூற்றாண்டில் இங்குதான் எழுதப்பட்டது.

### உரோச்சட்டர் கோட்டை

உரோச்சட்டர் கோட்டை, கென்ட்
கி.பி. 1088 இல் கட்டப்பட்ட உரோச்சட்டர் கோட்டை இங்கிலாந்தின் மிகவும் உயரமான நார்மன் அரண் ஆகும்.

### அப்னர் கோட்டை

அப்னர் கோட்டை
முதலாம் எலிசபத்து இராணியின் கட்டளையால் கி.பி. 1559 இல் அப்னர் கோட்டை கட்டப்பட்டது.

### அம்கெர்ச்ட் கோட்டை

கி.பி. 1667 மெட்வே மற்றும் சாத்தம் கப்பற்பட்டறை மீதான டச்சுத் தாக்குதலுக்குப் பின்னர், சாத்தம் கப்பற்பட்டறையின் மீதான தரைவழித் தாக்குதல்களை எதிர்கொள்ளும் நோக்கில் அம்கெர்ச்ட் கோட்டை கட்டப்பட்டது.

### கிழக்குவாயில் வீடு

கிழக்குவாயில் வீடு, உரோச்சட்டர், கென்ட்
கி.பி. 1590 ல் சாத்தம் கப்பற்பட்டறையில் இயங்கிவந்த துணைநிலைப் படை அதிகாரிகளின் கீழ் இயங்கிய எழுத்தர்களால் (Clerk of the Cheque) கட்டப்பட்டது. சார்லஸ் டிக்கின்ஸ் அவர்களால் எழுதப்பட்ட பிக்விக் பேப்பர்கள் என்ற புதினத்திலும் இவ்விடம் பற்றி குறிப்பிடப்பட்டுள்ளது.

### குயில்ட்கால்

கி.பி. 1687 இல் கட்டப்பட்ட குயில்ட்கால் உள்ளாட்சிக் கட்டடம், தற்போது மெட்வேயின் அருங்காட்சியகமாகத் திகழ்கிறது.

### சாத்தம் கப்பற்பட்டறை

சாத்தம் கப்பற்பட்டறை
சாத்தம் கப்பற்பட்டறை கி.பி 1567 மற்றும் கி.பி. 1572 க்கு இடைப்பட்ட காலத்தில் கட்டப்பட்ட கப்பல் கட்டுமானத் தளம் ஆகும்.

முக்கிய நபர்கள்
---------------

### வில்லியம் ஆடம்சு

முதன்மைக் கட்டுரை: வில்லியம் ஆடம்சு (மாலுமி)
வில்லியம் ஆடம்சு (மாலுமி) என்பவர் ஜப்பானை முதன் முதலில் சென்றடைந்த இங்கிலாந்து நாட்டவர் ஆவார். இவர் இங்கிலாந்தின் கென்ட் மாவட்டத்தில், சில்லிங்காம் என்ற சிற்றூரில் பிறந்தார்.

### சார்லஸ் டிக்கின்ஸ்

முதன்மைக் கட்டுரை: சார்லஸ் டிக்கின்ஸ்
சார்லஸ் டிக்கின்ஸ் விக்டோரியா காலத்தைச் சேர்ந்த மிகவும் புகழ் பெற்ற ஆங்கிலப் புதின எழுத்தாளர்களில் ஒருவரும், தீவிரமான சமூகப் பரப்புரையாளரும் ஆவார்.

மேற்கோள்கள்
-----------

1. ↑  "Campaigning to regain city status for Medway towns". 2015-08-05 அன்று பார்க்கப்பட்டது.
2. ↑  "Origins of Fort Amherst". 2015-08-12 அன்று பார்க்கப்பட்டது.
3. ↑  MacDougall, Philip (2012). "The Early Years". *Chatham Dockyard: The Rise and Fall of a Military Industrial Complex*. The History Press. பன்னாட்டுத் தரப்புத்தக எண்:9780752487762.

வெளியிணைப்புகள்
---------------

1. அதிகாரப்பூர்வ மெட்வே நிர்வாகத் தளம்
2. மெட்வே சுற்றுலாத் தகவல் தளம்
கணிதத்தில், நேரியல் இயற்கணிதப்பிரிவில், ஒரு {\displaystyle n\times n} சதுர அணியின் முக்கிய மூலைவிட்டத்தின் உறுப்புகள் எல்லாம் 1 ஆகவும், மற்ற எல்லா உறுப்புகளும் சூனியமாகவும் இருந்தால் அது **முற்றொருமை அணி** (*Identity matrix*) அல்லது **அலகுத் தாயம்** (*Unit matrix*) எனப்படும். அதற்குக் குறியீடு {\displaystyle I\_{n}}. 

*n* என்ற இந்த அணியின் அளவு சந்தர்ப்பத்திலிருந்து தெரிவதாக இருக்கும்போது இதை {\displaystyle I} என்றே குறிப்பிடுவோம்.

  

{\displaystyle I\_{1}={\begin{bmatrix}1\end{bmatrix}},\ I\_{2}={\begin{bmatrix}1&0\\0&1\end{bmatrix}},\ I\_{3}={\begin{bmatrix}1&0&0\\0&1&0\\0&0&1\end{bmatrix}},\ \cdots ,\ I\_{n}={\begin{bmatrix}1&0&\cdots &0\\0&1&\cdots &0\\\vdots &\vdots &\ddots &\vdots \\0&0&\cdots &1\end{bmatrix}}}.
இதை {\displaystyle I\_{n}=\mathrm {diag} (1,1,...1)} என்றும் சுருக்கமாக எழுதுவதுண்டு.

அல்லது, {\displaystyle (I\_{n})\_{i,j}=\delta \_{ij}=\left\{{\begin{matrix}1,&{\mbox{if }}i=j\\0,&{\mbox{if }}i\neq j\end{matrix}}\right.}

இதனுடைய முக்கிய பண்பு என்னவென்றால்,

எந்த {\displaystyle n\times m} அணி A க்கும், {\displaystyle AI\_{n}=A}; மற்றும்,

எந்த {\displaystyle m\times n} அணி B க்கும், {\displaystyle I\_{n}B=B}.

குறிப்பாக, முற்றொருமை அணி n-பரிமாண சதுர அணிகளெல்லாம் கொண்ட வளையத்தின் முற்றொருமையாகவும், மற்றும், நேர்மாறு உள்ள n-பரிமாண சதுர அணிகளெல்லாம் கொண்ட GL(n) என்ற பொது நேரியற்குலத்தின் முற்றொருமையாகவும் இயங்குகிறது.

முற்றொருமை அணிக்கு நேர்மாறு அதுவே.

n-பரிமாண திசையன் வெளியிலிருந்து அதற்கே செல்லும் நேரியல் உருமாற்றங்களைக் குறிகாட்டும் {\displaystyle n\times n} அணிகளுக்கு நடுவில் {\displaystyle I\_{n}} முற்றொருமை அணி முற்றொருமைச் சார்பைக் குறிகாட்டுகிறது.

முற்றொருமை அணியினுடைய *i*-வது நிரல் *ei* என்ற அலகு திசையன்.இவ்வலகு திசையன்கள் முற்றொருமை அணியின் ஐகன் திசையன்கள். எல்லா ஐகன் மதிப்புகளும் 1 என்ற ஒரே மதிப்புதான்; அதனுடைய மடங்கெண் *n*. முற்றொருமை அணியின் அணிக்கோவை 1, trace *n* .

இவற்றையும் பார்க்கவும்
----------------------

சூனிய அணி
சிறகற்ற கரூரா சிலை, சப்பான், கோஃபுகுயி கோவிலில் , எட்டாம் நூற்றாண்டு
**கரூரா** (Karura, 迦 楼 羅?) என்பது சப்பானிய இந்து-புத்த மதப் புராணங்களில் காணப்படும் மனித உடல் மற்றும் பறவை போன்ற தலை கொண்ட ஒரு தெய்வீக உயிரினம் ஆகும்.

இந்து மதத்தில் உள்ள பிரம்மாண்டமான பறவை இனம் கருடன் ஆகும். (சமசுகிருதம்: Garuḍa[1] गरुड ; பாலி: Garuḷa) சப்பானிய புத்த மதப்பதிப்பை அடிப்படையாகக் கொண்டு கரூரா என ஒலிபெயர்ப்பு செய்யப்பட்டுள்ளது. இதே உயிரினம் konjichō (金翅鳥?, lit. "தங்கச் சிறகுப் பறவை", Skr. suparṇa) எனப் பெயர் மாற்றம் பெற்றுள்ளது.

தீயைச் சுவாசிக்கும் மிகப்பெரிய உயிரினம் என்றும், பாம்புகள் மற்றும் கடல் நாகங்களை உணவாகக் கொள்ளும் என்றும் மலைகளை வாழிடமாகக் கொண்டிருக்கும் என கரூராவைப் பற்றிக் கூறப்படுகிறது.

சப்பானிய அச்சிபூசு (八部衆?, "எண்வகை தேவர்கள் வகை) என்ற பாதுகாப்பு அலகில் இருந்து மாற்றப்பட்ட ஒரு மாற்று இனங்களில் ஒன்று கரூரா எனக் கருதப்படுகிறது.

கோஃபுகுயி i கோவிலில் உள்ள கரூரா சிலை, நாரா (கண் திறப்பு விழாவின் போது வைக்கப்பட்ட எட்டு தேவர் சிலைகளில் ஒன்று, எட்டாம் நூற்றாண்டு காலம், படம்.) ஒரு பிரபலமான உதாரணம் ஆகும். இந்த கரூரா சிலை சீன டாங் வம்சத்தின் பாணியில் கவசம் அணிவிக்கப்பட்டு இறக்கையில்லா கரூராவாக சித்தரிக்கப்பட்டுள்ளது. ஆனால் சிறகுடன் கூடிய மனித உடலும் பறவை தலையும் கொண்டிருப்பதுதான் கரூரா என்று பல்வேறு நூல்களும் சப்பானிய ஆவணங்களும் தெரிவிக்கின்றன.

நுண்கலைகளில் கரூரா
------------------

கரூரா கிகாகு நடன் முகமுடி
சப்பானிய கிகாகு நடனக் கலையில் கரூரா முகமுடி அணிந்து நடனம் ஆடுகிறார்கள்
புதோ-மையோ சிலையின் பின்புறம் உள்ள ஒளிவட்டம் கரூரா ஒளிவட்டம் எனப்படுகிறது.

மேற்கோள்கள்
-----------

1. ↑  Shinchosha (1985). *新潮世界美術事典 (Shincho Encyclopedia of World Art)*. Shinchosha. பன்னாட்டுத் தரப்புத்தக எண்:4-10-730206-7.
2. 1 2 3  Shinmura, Izuru (1976). *広辞苑(Kōjien)*. Iwanami. . Japanese dictionary, 2nd revised edition
3. ↑  Murano, Takao (1997). *興福寺国宝展(Kōfukuji kokuhō ten)(exhibit catalog)*. Tetsurô Kôno (trans.). Art Research Foundation. , Item #3-2, p.vii (English caption), 32-33 (photo), p.189 (text by Kaneko, Tomoaki(金子智明))
4. ↑  The multilexic Shinchosha 1985 dictionary does not give an English or any other language equivalent for this entry.
**கருவேலம் பூக்கள்** (ஆங்கில மொழி: *Karuvelam Pookkal*) என்பது 1997 ஆம் ஆண்டில் வெளிவந்த தமிழ்த் திரைப்படம் ஆகும். பூமணியின் இயக்கத்தில், இளையராஜா இசையமைத்துள்ளார். இத்திரைப்படத்தை இந்திய தேசியத் திரைப்பட வளர்ச்சிக் கழகமும் தூர்தர்ஷன் தொலைக்காட்சி நிறுவனமும் கூட்டாகத் தயாரித்தன.

கதைச் சுருக்கம்
---------------

**கருவேலம்பூக்கள்** கரிசல்குளம் என்னும் ஊரில் குழந்தைகளை தீப்பெட்டி மற்றும் பட்டாசு தொழிலுக்கு அனுப்புவதும், சிற்றூரில் பருவ மழை தாமதமானால் விவசாயிகளின் வாழ்க்கை எப்படி இருக்கும் என்பது இப்படத்தில் சித்தரிக்கப்பட்டுள்ளது. நல்லமுத்துவாக நாசர், அவரது மனைவி வடிவாக ராதிகா தம் குழந்தைகளை வேலைக்கு அனுப்பக்கூடாது என உறுதியாக இருக்கிறார்கள். படிக்க வைப்பதில் உறுதியாகவுள்ளனர். மாரியப்பனாக சார்லி அதே ஊரைச் சேர்ந்த ஆண்களை மூளைச் சலவை செய்து வேளைக்கு ஆள் பிடிக்கும் தரகராக நடித்துள்ளார். குழந்தைகள் மற்றும் பெண்கள் அதிகாலை ஜந்து மணிக்கு தூக்கக் கலக்கத்தில் பேருந்தில் ஏறிச் செல்லும் காட்சியுடன் அழகாக படமாக்கப்பட்டுள்ளது. இத்திரைப்படத்தை தமிழ் இலக்கிய எழுத்தாளரான பூ. மாணிக்கவாசகம் என்னும் இயற்பெயர் கொண்ட பூமணி இயக்கியுள்ளார். தங்கர் பச்சான் ஒளிப்பதிவில் இளையராஜா இசையமைத்து 1997 ஆம் ஆண்டு வெளியானது. இத்திரைப்படத்தை இந்தியா தேசிய திரைப்பட வளர்ச்சிக் கழகம், மற்றும் தூர்தர்ஷன் ஆகிய அரசு சார் நிறுவனங்கள் மூலம் தயாரிக்கப்பட்டது.

விருதுகள்
---------

* 1996 ஆம் ஆண்டின் தமிழ்நாடு மாநில திரைப்பட விருது சிறப்பு பரிசு

### **சர்வதேச திரைப்பட விழாக்கள்**

இந்த திரைப்படம் பின்வரும் சர்வதேச திரைப்பட விழாக்களில் திரையிடப்பட்டது:

* 1998 ஆம் ஆண்டின் ஸான்ஸிபார் சர்வதேச திரைப்பட விழா

பாடல் வரலாறு
------------

ஆதாரங்கள்
---------

1. ↑  "இந்திய தேசிய திரைப்பட வளர்ச்சிக் கழகம், மற்றும் தூர்தர்ஷன் அரசு நிறுவனங்கள் மூலம் தயாரிக்கப்பட்டது". 2004-11-09 அன்று மூலம் பரணிடப்பட்டது. நவம்பர் 17, 2012 அன்று பார்க்கப்பட்டது.
2. ↑  "பணம் தருகிறோம்... படம் எடுங்கள்...! தே.தி.வ.க (NFDC) என்னதான் செய்கிறது?". நவம்பர் 18, 2012 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "தமிழ்நாடு அரசு திரைப்பட விருதுகள்". தினகரன். Archived from the original on 1999-02-03. 2009-08-11 அன்று பார்க்கப்பட்டது.CS1 maint: unfit url (link)
4. ↑  "பூமணிக்கு விஷ்ணுபுரம் விருது". எழுத்தாளர் ஜெயமோகன். அக்டோபர் 21, 2011 அன்று பார்க்கப்பட்டது.
5. ↑   *The Zanzibar International Film Festival: July 11-18 ; 1998*. Tanzania Printers Ltd.. 1998 [1998]. பக். 32.. பார்த்த நாள்: நவம்பர் 
17, 2012.

வெளியிணைப்பு
------------
**முறைபிறழ்புணர்ச்சி** *(adultery)* என்பது ஒரு திருமணமானவர் அவரின் இணையில்லாத மற்றொருவருடன் கொள்ளும் பாலுறவு ஆகும். மேற்கு நாடுகளில் திருமணமானவர் மட்டுமே முறை தவறி உறவு கொண்டதாகக் கருதப்படுவர். சில நாடுகள் ஒரு மணமான பெண் முறை தவறி உறவு கொண்டால் மட்டுமே முறைபிறழ்புணர்ச்சி என்கிற நிலையைக் கடைப்பிடிக்கின்றன. இங்கு ஆணுக்கு அவ்வாறான கட்டுப்பாடுகள் எதுவும் இல்லை.

கிறித்தவ சமயம்
--------------

கிறித்தவ சமயத்தின் பத்துக் கட்டளைகளுள் ஏழாவது கட்டளை *பிறர் மனைவியை விரும்பாதிருப்பாயாக* என்பதாகும். இதை மீறியவர்களுக்கு மரணதண்டனை என்று விவிலியம் கூறிகிறது. இங்கு திருமணமான பெண்ணோடு உடலுறவு கொண்டால் மட்டுமே தண்டனைக்கு உரிய குற்றம். மாற்றாக ஆண் பரந்தமையுடன் அல்லது திருமணமாகாத பெண்ணுடன் உடலுறவு கொண்டால் அது குற்றம் அல்ல. தற்காலத்தில் கிறித்தவ பெரும்பான்மை கொண்ட நாடுகளில் இது ஒரு குற்றம் அல்ல, ஏழு கொடிய பாவங்கள் எனப்படுகிறது.

இந்தியா
-------

இந்தியாவில் இப்படி முறை தவறிய புணர்ச்சி நடத்தல் ஒரு குற்றம் ஆகும். ஆனால் முறை தவறி நடந்த ஆணுக்கு மட்டுமே தண்டனை உண்டு. பெண்ணுக்குத் தண்டனை வழங்கப்பட மாட்டாது. மருத்துவர்கள் முறை தவறி நடப்பது மன்னிக்க முடியாத தொழில்முறைக் குற்றம் ஆகும். இக்குற்றத்திற்கு அவர்களின் பெயர்கள் மருத்துவர்கள் பதிவேட்டிலிருந்து நீக்கப்பட்டு அவர்கள் மருத்துவத் தொழிலை வாழ்நாளில் கடைப்பிடிக்கவே கூடாது என்ற உத்தரவு வழங்கப்பட்டு விடும்.[*மேற்கோள் தேவை*]

இஸ்லாம்
-------

இஸ்லாமிய சமயத்தில் இவ்வாறான புணர்ச்சி தடை செய்யப்பட்டுள்ளது. திருமணமானவர் அல்லது திருமணமாகாக ஒருவர் இவ்வாறான புணர்ச்சியில் ஈடுபடுவது தவறாகும். திருமணமானவர் இப்புணரச்சியில் ஈடுபட்டால். இஸ்லாமிய தண்டனையின் பிரகாரம் கல்லால் அடித்து கொலை செய்யப்படுவார், திருமணமாகாதவர் இதில் ஈடுபட்டால் அவர், நூறு கசையடிகள் வழங்கப்பட வேண்டும்.

மேற்கோள்கள்
-----------

1. ↑  Deuteronomy 22:22:
If a man commits adultery with another man's wife – with the wife of his neighbor – both the adulterer and the adulteress must be put to death
**பஸ்தர் லோகோத்சவ்** என்பது சத்தீஸ்கரின் முக்கியமான மற்றும் கொண்டாட்டமான திருவிழா ஆகும், இது சத்தீஸ்கர் மாநிலத்தின் அனைத்து பழங்குடி நாட்டுப்புற கலாச்சாரத்தின் பிரதிநிதித்துவத்தை உள்ளடக்கியது. மழைக்காலம் முடிந்த பிறகு நடைபெறும் லோகோத்சவ்,விழாவில் பங்கேற்க சத்தீஸ்கரின் தொலைதூர கிராமங்களில் இருந்தும் கூட ஏராளமான பழங்குடியின குழுக்களை ஈர்க்கிறது. பஸ்தர் லோகோத்சவில் பழங்குடியினரின் கைவினைப் பொருட்கள் காட்சிக்கு வைக்கப்பட்டுள்ளன. சத்தீஸ்கரின் நாட்டுப்புற மக்களின் திருவிழாவைக் குறிக்கும் வகையில், பஸ்தரின் லோகோத்சவ் கலாச்சார நிகழ்வுகளின் வரிசையுடன் தொடங்குகிறது. சத்தீஸ்கரின் ஜகதல்பூர் பகுதியானது பஸ்தாபரப் என்ற சிறப்பு நிகழ்ச்சியை ஏற்பாடு செய்கிறது, இதில் ஒவ்வொரு பழங்குடி சமூகங்களின் நடனம் மற்றும் பாடல்களின் சிறப்பம்சங்களைக் காணலாம். 

இந்த விழாவானது  பஸ்தர் தசரா என்ற முதன்மையான விழாவின் நீட்டிப்பாக கொண்டாடப்படுகிறது. மேலும் இது ஒரு பதினைந்து நாட்களுக்கு நீடிக்கும். இது பஸ்தாரின் முக்கிய அம்சங்களின் சிறப்பம்சத்தை வழங்குகிறது, இதில் சத்தீஷ்கரின் இயற்கை அழகு மற்றும் அற்புதமான மற்றும் நுண்கலை மற்றும் கைவினைப் படைப்புகள் அடங்கும்.

சிறப்பம்சம்
-----------

*பஸ்தர் லோகோத்சவ்* என்பது அங்குள்ள பழங்குடியினரின் மரபுகள், பாரம்பரியம் மற்றும் கலாச்சாரம் ஆகியவை அங்கீகாரம் பெறும் ஒரு வகையான தளமாகும். லோகோத்சவின் போது, மாநிலத்தின் மற்ற பகுதிகள் மற்றும் பக்கத்து மாவட்டங்களிலிருந்தும் கூட மக்கள் இந்த நிகழ்வின் கவர்ச்சியான அழகை அனுபவிக்க வருகிறார்கள். மேலும், இந்தியாவின் பிற மாநிலங்களின் பழங்குடியினர் பஸ்தர் லோகோத்சவ்வில் ஆர்வத்துடன் கலந்து கொள்கின்றனர். திருவிழாவின் போது பஸ்தாரின் பழங்குடியினக் குழுக்களால் அரிதான அழகிய கைவினைப்பொருட்கள் விற்கப்படுகின்றன. சில சமயங்களில், மற்ற நாடுகளிலிருந்து வரும் சுற்றுலாப் பயணிகளும் பஸ்தர் லோகோத்சவ்வில் காணப்படுகின்றனர். இது பிராந்திய எல்லைகளைக் கடந்த லோகோத்சவின் அபரிமிதமான பிரபலத்தைக் குறிக்கிறது. வண்ணமயமான மற்றும் வரலாற்று கலாச்சார அடையாளமாக, பஸ்தர் லோகோத்சவ் சத்தீஸ்கரின் சுற்றுலா வாய்ப்புகளை மேம்படுத்துகிறது. விளம்பர பிரச்சாரங்கள் மற்றும் மாநிலத்தின் பார்வையிடும் இணையதளங்களில், பஸ்தர் லோகோத்சவ் பற்றிய குறிப்பு அடிக்கடி காணப்படுகிறது. சத்தீஸ்கர் மாநிலத்தில் இதுபோன்ற பழங்குடியினர் பண்டிகைகளை மாநில அரசு எப்போதும் ஊக்குவிக்கிறது. பஸ்தர் லோகோத்சவ் மாநிலத்தின் திருவிழாக்களுக்கு ஒரு துடிப்பான பரிமாணத்தை சேர்க்கிறது.

மேற்கோள்கள்
-----------

1. ↑  "Baster Lokostav". 27 March 2015 அன்று மூலம் பரணிடப்பட்டது. 14 April 2015 அன்று பார்க்கப்பட்டது.
2. ↑  Culture and Festivals of Chhattisgarh. "lokostav". 14 April 2015 அன்று பார்க்கப்பட்டது.
சிட்குல் அருகே பாயும் பஸ்பா ஆறு
**பஸ்பா ஆறு** (*Baspa River*) இந்திய-சீன எல்லைக்கு அருகில் உருவாகும் ஓர் ஆறு ஆகும். மேலும் இப்பகுதி பஸ்பா பள்ளத்தாக்கு (சங்லா பள்ளத்தாக்கு) என்று அழைக்கப்படுகிறது). இமயமலையில் மிகவும் இயற்கை எழில் கொஞ்சும் இடங்களில் இதுவும் ஒன்றாகும். இது சுங் சகாகோ கணவாய் பள்ளத்தாக்கின் தலையில் அமைந்துள்ளது. இது வற்றாத பனிப்பாறைகளால் உருவாகி, நீர்ப்பிடிப்பு பகுதியை கங்கையுடன் பகிர்ந்து கொள்கிறது.

பஸ்பா ஆறு, பஸ்பா மலையில் தொடங்கி, கர்ச்சம் அருகே இடது கரையில் இருந்து சத்லஜ் ஆற்றுடன் இணைகிறது.  ஆற்றின் குறுக்கே பள்ளத்தாக்கின் மேல் மற்றும் நடுத்தர சரிவுகள் பைன் மற்றும் ஓக் காடுகளால் மூடப்பட்டுள்ளன. மேய்ச்சல் நிலங்கள், புல்வெளிகள் மற்றும் வயல்கள் கீழ் சரிவுகளை உள்ளடக்கி உள்ளது. இமயமலையில் உள்ள சில அழகிய கிராமங்களை இங்கே காணலாம்.  பள்ளத்தாக்கின் 95 கிலோமீட்டர் நீளத்தின் கீழ் பாதியில் மட்டுமே மக்கள் வசிக்கின்றனர் - சிட்குல் (3,475 மீ) முதல் பஸ்பா சத்லஜ் ஆற்றை கர்ச்சம் (1,830 மீ) இல் சந்திக்கும் இடம் வரை.

பெரும்பாலான வழிகள் மென்மையானவை என்றாலும், சில நீட்சிகளில் சுத்த அருவிகள் இருப்பதால், பஸ்பாவில் படகில் செல்வது கடினமாக இருக்கும்.

சான்றுகள்
---------

1. ↑  "Baspa River Himachal". 26 January 2013 அன்று மூலம் பரணிடப்பட்டது. 23 October 2012 அன்று பார்க்கப்பட்டது.
2. ↑  "Baspa River, Sangla". 23 October 2012 அன்று பார்க்கப்பட்டது.
**பயனர்** (user) எனும் சொல்லானது கணனியில் துறையில் பயன்படுத்துவோர் மற்றும் பயன்பெறுவோர் எனும் இரண்டு பொருற்களை முதன்மையாகக் கொண்டது. கணினித் துறையில் "பயனர்" எனும் சொல் மனிதர்களையும் மனிதரல்லாத அதேவேளை மனிதரால் இயக்கும் தானியங்கிகளையும் சிலநேரம் குறிக்கும்.

கணினியில் பயனர்
---------------

கணினியில் பயனர் எனும் சொல்லானது, கணினியைப் பயன்படுத்தும் ஒருவரைக் குறிக்கும். எல்லா கணினிகளிலும் பயனர் (User) எனும் பதிவு பக்கம் கட்டாயம் இருக்கும். அங்கே இந்த "பயனர்" எனும் பதிவு பக்கத்தை அல்லது பெயரை அநேகமாக கணினியை வாங்கியப்பின் பயன்படுத்துபவர் தனது பெயரை அல்லது தான் விரும்பு பெயரை இட்டு மாற்றம் செய்துக்கொள்வார். இங்கே "பயனர்" எனும் சொல்லானது அக்கணினியை பயன்படுத்துபவரும் பயன்பெறுபவரும் ஆகிய இரண்டு பொருற்களை உணர்த்துகிறது.

இணையத்தில் பயனர்
----------------

இணையத்தில் பயனர் எனும் சொல்லானதும் இணையத்தைப் பயன்படுத்துவோர் மற்றும் பயன்பெறுவோர் எனும் இருபொருள் கொண்டதே ஆகும். அதனடிப்படையில் இணையத்தை பயன்படுத்தும் அனைவரும் பயனர்களே ஆவர். சில இணையத்தளங்களில் பயனர் பக்கங்கள் உள்ளன. அந்த பயனர் பக்கங்களை பார்வையிட பொதுவாக எல்லாப் பயனர்களுக்கும் முடியுமாயினும், அவற்றின் உள்நுழைந்து மேலதிகமான பயன்களைப் பெறுவதற்கு பயனராக பதிவு செய்தல் அவசியமாகும்; இதனை பயனராக கணக்கு திறத்தல் என்றும் கூறப்படுக்கின்றது. பயனராக பதிவு செய்வதற்கு அல்லது ஒரு பயனர் கணக்கு திறப்பதற்கு ஒரு பயனர் பெயரும் அவசியமாகும். பயனர் பெயர் என்பது தாம் விரும்பு வகையில் ஒருவர் இட்டுக்கொள்ளும் பெயராகும்.

பயனர் கணக்கு
------------

விக்கிப்பீடியா பயனர்
--------------------

மாற்றுக்கருத்து
---------------

இந்த "பயனர்" எனும் சொல் தொடர்பில் பல திறனாய்வாளர்களிடம் மாற்றுக்கருத்துக்களும் உள்ளன.  சில கணினியல் தொழில்சார் திறானாய்வாளர்கள் இந்த "பயனர்" எனும் சொல் ஏற்புடையதல்ல என்றும் அச்சொல் தொடர்பில் தமது விருப்பமின்மையையும் தெரிவித்துள்ளனர்; அத்துடன் இந்த "பயனர்" எனும் சொற்பதம் மாற்றம் பெறவேண்டும் என்பதனையும் வலியுருத்துகின்றனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2007-08-04 அன்று மூலம் பரணிடப்பட்டது. 2011-01-25 அன்று பார்க்கப்பட்டது.
2. ↑  Don Norman. "Words Matter. Talk About People: Not Customers, Not Consumers, Not Users". 2007-08-04 அன்று மூலம் பரணிடப்பட்டது. 2011-01-25 அன்று பார்க்கப்பட்டது.

வெளியிணைப்புகள்
---------------

* The Term "User" Has No Place in the Information Age
*
**கருவூலம்** (*treasury*) என்பது நிதி மற்றும் வரிவிதிப்பு தொடர்புடைய அரசுத்துறையையோ விலையுயர்ந்த பொருட்களையும் (தங்கம், வைரம் போன்றவை) நாணயத்தையும் சேமித்து வைக்கும் இடமாகும். கருவூலத்தின் தலைவர் *கருவூலநாயகம்* (*treasurer*) எனப்படுகின்றார். தேர்ந்தெடுக்கப்பட்ட அலுவலராக இல்லாத நிலையில் இவருக்கு கருவூலத்தின் செல்வத்தை ஆளும் உரிமை இல்லாதிருக்கும். 

தமிழ்நாட்டில் அனைத்துக் கருவூலங்களும் வருமானத்துறையின் கீழ் இயங்கி வந்தன. 1954ஆம் ஆண்டில் கருவூலங்கள், தணிக்கைப் பணிகள் ஆகியவற்றை ஒருங்கிணைத்து நிதித் துறையின் கீழாக சென்னையில் *ஊதியக் கணக்கு அலுவலகம்* ஏற்படுத்தப்பட்டது. 1962ஆம் ஆண்டில் **கருவூலம் மற்றும் கணக்குத்துறை** உருவானது.

அமைப்பு
-------

சென்னையைத் தலைமையிடமாகக் கொண்டியங்கும் கருவூலம் மற்றும் கணக்குத்துறை ஆணையர் அலுவலகத்தின் கீழ் தற்போது கீழ்வரும் அலுவலகங்கள் உள்ளன :-

* 9 ஊதியக் கணக்கு அலுவலகங்கள்,

* 6 கருவூலம் மற்றும் கணக்குத்துறை மண்டல இணை இயக்குநர் அலுவலகங்கள்,

* 32 மாவட்டக் கருவூலங்கள்,

* 229 துணைக் கருவூலங்கள்,

* 1 ஓய்வூதிய பட்டுவாடா அலுவலகம், சென்னை,

* 1 முத்திரைகள் துணை கண்காணிப்பாளர் அலுவலகம்

மேற்சான்றுகள்
-------------

1. 1 2  "The Department of Treasuries and Accounts". தமிழ்நாடு அரசு. 27 சனவரி 2015 அன்று பார்க்கப்பட்டது.

வெளியிணைப்புகள்
---------------

* கருவூலக் கணக்குத் துறை அலுவல்முறை வலைத்தளம்
**அஜீத் கோர்** (Ajeet Cour பிறப்பு 1934) பஞ்சாபியில் எழுதுகின்ற ஓர் இந்திய எழுத்தாளர். இவர் சாகித்ய அகாதமி விருது மற்றும் இந்திய அரசின் நான்காவது மிக உயர்ந்த குடிமை விருதான பத்மசிறீ ஆகியவற்றைப் பெற்றவர் ஆவார்.

வாழ்க்கை
--------

அஜீத் கோர் 1934 இல் லாகூரில் சர்தார் மகான் சிங்கின் குடும்பத்தில் பிறந்தார். இவர் ஆரம்ப கல்வியை அங்கேயே பெற்றார். இந்தியப் பிரிப்பிற்குப் பிறகு, இவரது குடும்பத்தினர் டெல்லிக்கு வந்தனர், அங்கு iவர் பொருளாதாரத்தில் முதுகலைப் பட்டம் பெற்றார்.

உறவுகளில் பெண்களின் அனுபவம் மற்றும் சமூகத்தில் அவர்களின் நிலை போன்ற சமூக-யதார்த்தமான கருப்பொருள்களை அடிப்படையாகக் கொண்ட புதினங்கள் மற்றும் சிறுகதைகளை பஞ்சாபியில் எழுதியுள்ளார்.  இவர் 1985 ஆம் ஆண்டில் சாகித்ய அகாதமி விருதையும் பத்மசிறீ விருதினை 2006 ஆம் ஆண்டிலும் பெற்றார்.

படைப்புகள்
----------

* *கானாபடோஷ்*
* *குல்பனோ*
* *மெஹக் டி மட்*
* *துப் வாலா ஷாஹர்*

மேலும் காண்க
------------

* சுர்ஜித் பதார்
* வீர் சிங் (எழுத்தாளர்)

சான்றுகள்
---------

1. ↑  "Ajeet Cour, 1934-". The South Asian Literary Recording Project, Library of Congress, New Delhi Office.
2. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
3. ↑  "Archived copy". 4 February 2014 அன்று மூலம் பரணிடப்பட்டது. 2014-01-21 அன்று பார்க்கப்பட்டது.CS1 maint: archived copy as title (link)

வெளி இணைப்புகள்
---------------

* அஜித் கவுரின் அனைத்து பஞ்சாபி புத்தகங்களும்
கருவறையில் உள்ள சிலைகள்
பீஷ்ம குண்ட் குளம்
**பீஷ்மர் கோயில்** என்பது இந்தியாவின், அரியானாவின் குருச்சேத்திரத்தில் நரகாதரி என்ற இடத்தில் பீஷ்மருக்கு அமைக்கபட்டுள்ள ஒரு கோயில் ஆகும்.

கதை
---

போரில் யாராலும் வெல்ல முடியாதவர் பீஷ்மர். குருச்சேத்திரப் போரில் கௌரவர்களின் வெற்றிக்காக அவர்கள் பக்கம் இருந்து பாண்டவர்களை எதிர்த்து பீஷ்மர் போர் புரிந்தார். அவரை எதிர்கொள்ள முடியாமல் அருச்சுனன் திணறினான். கிருட்டிணனின் ஆலோசனையின் பேரில் சிகண்டியை அர்சுணனின் முன் நிறுத்தி அவரின் பின்னால் இருந்து அர்சுணன் பீஷ்மருடன் போர் புரிந்தான். காரணம் சிகண்டிக்கு எதிராக பீஷ்மர் போரிடமாட்டார் என்பதால் ஆகும். அவ்வாறே அர்ஜுணன் போர் புரிந்து பீஷ்மர் மீது அம்மு மழை பொழிந்து அவரை அம்புப் படுக்கையில் வீழ்தினான். விரும்பும்போது மரணத்தை தழுவும் வரம் பெற்றவரான பீஷ்மர் அம்பு படுக்கையில் இருந்தவாறே தருமனுக்கு விஷ்ணு சகசரநாமத்தை போதித்தார். குருச்சேத்திரப் போர் முடிந்த பிறகு வந்த முழுநிலவு நாளில் பீஷ்மர் உயிர் துறந்தார்.

கோயில்
------

பீஷ்மர் அம்பு படுக்கையில் இருந்த இடம் குருச்சேதிரத்தில் உள்ள நரகதாரி என்ற இடம் என்று கருதப்படுகிறது. அங்கு பீஷ்மருக்கு கோயில் கட்டபட்டுள்ளது. அழகிய அலங்கார வளைவைக் கடந்து உள்ளை சென்றால் கோயிலில் பீஷ்மருக்கான கருவறை உள்ளது. கருவறை வாயிலுக்கு மேலே பீஷ்மரின் வரலாறு குறித்த ஏராளமான ஓவியங்கள் வரையப்பட்டுள்ளன. கருவறையில் பீஷ்மர் முள் படுக்கையில் படுத்த நிலையில் காட்சியளிக்கிறார். அவர் மீது ஏராளமான அம்புகள் தைத்த நிலையில் உள்ளன. பிஷ்ருக்கு பின்னால் கிருட்டிணன், பஞ்ச பாண்டவர், கங்கை தாய் ஆகியோரின் சிலைகள் உள்ளன. சிலைகள் அனைத்தும் வட இந்திய பாணியில் சலவைக் கல்லால் அமைக்கபட்டுள்ளன. கருவறைக்கு முன் பக்தர்கள் அமர்ந்து விஷ்ணு சகசரநாமத்தை பாராயணம் செய்கின்றனர்.

கோயிலுக்கு பின்னால் *பீஷ்ம குண்ட்* அல்லது *கங்கா குளம்* என்ற படிகட்டுகளுடன் கூடிய குளம் உள்ளது. பீஷ்மர் முள் படுக்கையில் இருந்தபோது அவருக்கு தாகம் எடுத்து தண்ணீர் கேட்டபோது, அர்ஜுணன் கங்கையை வேண்டி தரையில் அம்பை செலுத்தியபோது அங்கிருந்து நீர் பீய்ச்சி அடித்து பீஷ்மரின் தாகத்தை தணித்தது எனப்படுகிறது. அந்த இடமே இந்த *பீஷ்ம குண்ட்* எனப்படுகிறது.

மேற்கோள்கள்
-----------

1. ↑  "பிதாமகர் பீஷ்மருக்கு ஒரு கோயில்!". *Hindu Tamil Thisai*. 2023-06-01. 2023-06-25 அன்று பார்க்கப்பட்டது.
2. ↑  Aggarwal, Chandni AggarwalChandni. "Bhishma Narkatari Temple". *The Times of India*. 2023-06-25 அன்று பார்க்கப்பட்டது.
**அஜியாக்கோ** (*Ajiaco*) (எசுப்பானிய ஒலிப்பு: [aˈxjako]) என்பது கொலம்பியா, கியூபா மற்றும் பெரு போன்ற நாட்டு மக்கள் விரும்பி சாப்பிடும் ஒரு வகையான சூப் ஆகும். இது எந்த நாட்டில் முதலில் பயன்படுத்தினர் என்பது அறிஞர்களுக்கு விவாதப்பொருளாகவே இருந்து வருகிறது. கோழி இறைச்சி, மூன்று வகையான உருளைக்கிழங்கு மற்றும் சில மூலிகை பொருட்களை வைத்து இந்த சூப்பைத் தயாரிக்கிறார்கள். கியூபாவில் இதனைக் கட்டியான குழம்பாக தயாரிக்கிறார்கள்.

வரலாறு
------

இந்த உணவு எந்த நாட்டில் தோன்றியிருக்கலாம் என அறிஞர்கள் விவாதித்து வருகின்றனர். கியூபாவின் முன்னாள் ஜனாதிபதி ஆல்பிரடோ சயாஸ் அல்போன்சோ அஜியாக்கோவைப் பற்றி குறிப்பிடும் போது இது "அஜி" என்ற இரையினோ மொழியிலிருந்து  பயன்படுத்தத் தொடங்கியிருக்கிறார்கள் என்று எழுதியுள்ளார். "அஜி" என்பதற்கு இரையினோ மொழியில் "காரமான மிளகு" என்று பெயர்.

16 ஆம் நூற்றாண்டில் தான் அஜியாக்கோ கியூபா நாட்டில் பிரபலமானது, குறிப்பாக கிராமப்புற மக்கள் அதிகமாகப் பயன்படுத்தியிருந்தாலும் உயர்குடி மக்களும் சில சமயங்களில் அதனைப் பயன்படுத்தினர்.

தயாரிப்பு
---------

கொலம்பியாவின் பொகோட்டா நகர அஜியாக்கோ
### கொலம்பியா

அஜியாக்கோ கொலம்பிய தலைநகர் பொகோட்டாவில், பிரபலமான ஒரு உணவுப்பொருள்.  கோழி, மூன்று வகைகளில் உருளைக்கிழங்கு, மற்றும் மூலிகைபொருட்களைப் பயன்படுத்தி இதனைத் தயாரிப்பார்கள்.

### கியூபா

கியூபா நாட்டில் பன்றி இறைச்சி, கோழி, காய்கறிகள், மற்றும் பல்வேறு மாவு மற்றும் கிழங்குகளைப் பயன்படுத்தி இதனைத்  தயாரிப்பார்கள்.

### பெரு

பெரு நாட்டில்அஜியாக்கோவை மிகவும் வித்தியாசமான உணவாக தயாரிப்பார்கள். உருளைக்கிழங்கு , சமைத்த பூண்டு, உலர்ந்த மஞ்சள் மற்றும் சிவப்பு மிளகாய் , அரிசி மற்றும் சுண்டவைத்த கோழி அல்லது முயல் ஆகியவற்றைப் பயன்படுத்திச்  சுவையாகத் தயாரிப்பார்கள்.

சான்றுகள்
---------

1. 1 2 3  "Cuban Ajiaco Recipe". Tasteofcuba.com. 2014-06-03 அன்று பார்க்கப்பட்டது.
2. ↑  Clark, Melissa (October 28, 2011). "From Colombia, the Ultimate One-Pot Meal". *த நியூயார்க் டைம்ஸ்*. Accessed April 2016.
3. ↑  "Ajiaco cobrero" (Spanish). Ecured.cu. 2014-06-03 அன்று பார்க்கப்பட்டது.CS1 maint: Unrecognized language (link)
4. ↑  "Emblematic dish: the ajiaco | Cubanow". 2014-06-06 அன்று மூலம் பரணிடப்பட்டது. 2017-06-28 அன்று பார்க்கப்பட்டது.
5. ↑  "Ajiaco Bogotano (Colombian Chicken and Potato Soup)". Mycolombianrecipes.com. 2009-03-19. 2014-06-03 அன்று பார்க்கப்பட்டது.
6. ↑  "Eatocracy". *CNN*. 2022-08-01 அன்று பார்க்கப்பட்டது.
7. ↑  Garth, Hanna. 2013 Food and Identity in the Caribbean. Bloomsbury Press.

வெளி இணைப்புகள்
---------------

* பொதுவகத்தில் அஜியாக்கோ தொடர்பாக ஊடகக் கோப்புகள் உள்ளன.
**அஜித் ஜெயின்** (*Ajit Jain*, சூலை 23, 1951, ஒரிசா, இந்தியா) என்பவர் ஒரு தொழிலதிபர் ஆவார். இவர் தற்போது பெர்க்சைர் ஹத்தவேக்கான (*Berkshire Hathaway*) பல்வேறு மறுகாப்பீட்டுத் தொழில்களுக்குத் தலைமை வகிக்கின்றார்.

அஜித் ஜெயின் இந்தியாவின் கடலோர மாநிலமான ஒரிசாவில் பிறந்தார். 1972 ஆம் ஆண்டில் கரக்பூரில் உள்ள இந்தியத் தொழினுட்பக் கல்லூரியில் இளங்கலை பொறியியல் பட்டம் பெற்று பட்டதாரியானார். 1973 முதல் 1976 வரை ஜெயின் இந்தியாவில் ஐபிஎம் இல் பணிபுரிந்தார். 1978 ஆம் ஆண்டில் அவர் ஹார்வர்டு வணிகப் பள்ளியில் முதுகலை வணிக மேலாண்மையை படித்த பின் அமெரிக்காவிற்குக் குடிபெயர்ந்து பன்னாட்டு மேலாண்மை ஆலோசனை நிறுவனத்தில் சேர்ந்தார். ஆனால் 1980களின் முற்பகுதியில் இந்தியாவிற்குத் திரும்பினார். ஒரு மாதம் பெண்தேடிய பின்னர் அவரது பெற்றோர்கள் தேர்ந்தெடுத்த டிங்கு ஜெயின் என்பவரைத் திருமணம் செய்தார். பின்னர் மீண்டும் பன்னாட்டு மேலாண்மை ஆலோசனை நிறுவனத்தில் வேலை செய்வதற்காக அமெரிக்காவிற்குத் திரும்பினார். ராபர்ட் பி. மைல்ஸின் (\*Robert P. Miles) புத்தகமான *த வாரன் பஃபே சீஇஒ: பேர்தச் மேலாளர்களின் இரகசியங்கள்* (The Warren Buffett CEO: Secrets from the Berkshire Hathaway Managers) ஐப் பொறுத்தவரை, அஜித் ஜெயின் இனி அமெரிக்கா திரும்பப் போவதில்லை எனக்கூறியிருந்தார். ஆனால் அவரது மனைவி அங்கு செல்வதற்கு ஆர்வமாய் இருந்தார். 1986 ஆம் ஆண்டில் வாரன்பபெட்டுக்காக காப்பீடு செயல்திட்டங்களில் வேலை செய்வதற்காக பன்னாட்டு மேலாண்மை ஆலோசனை நிறுவனத்தில் இருந்து ஜெயின் வெளியேறினார். அந்த நேரத்தில் அவருக்கு காப்பீட்டுத் தொழில் பற்றி சிறிதளவே தெரியும் எனக்கூறியிருந்தார். தற்போது பெர்க்சைரின் இந்திய காப்பீட்டு சந்தை தொழில் நிறுவனத்திற்கு தலைமை வகிக்கின்றார்.

கூடுதல் வாசிப்பு
----------------

* Miles, Robert P. "The Warren Buffett CEO: Secrets from the Berkshire Hathaway Managers," John Wiley & Sons Inc. 2003.
* Matthews, Jeff, "Secrets in Plain Sight: Business and Investing Secrets of Warren Buffett," eBooks On Investing, 2012.

மேற்கோள்கள்
-----------

1. ↑  "Warren Buffett testing Indian market". Rediff. 2003-06-27.. பார்த்த நாள்: 2007-03-24.
2. ↑
3. ↑  Urban, Rob (2002-07-11). "Jain, Buffett Pupil, Boosts Berkshire Cash as Succession Looms". Bloomberg News.. பார்த்த நாள்: 2006-07-23.
4. ↑  "BerkshireInsurance in India". 2013-01-20 அன்று மூலம் பரணிடப்பட்டது. 2015-01-05 அன்று பார்க்கப்பட்டது.